રિયલ્ટી સેક્ટરમાં હવે પછી પ્રવર્તમાન સમસ્યાના ઉકેલની દિશામાં નક્કર પગલાં નહીં લેવાય તો એનાં ગંભીર પરિણામો આવી શકે છે. આ હકીકતને ધ્યાનમાં રાખીને આ વખતે બજેટમાં સરકાર આ વિષયમાં વધુ પ્રોત્સાહક પગલાં ભરવા પ્રેરાશે એ નક્કી મનાય છે. એટલું જ નહીં, રાજ્યોને પણ આ સેક્ટરમાં સચોટ પગલાં ભરવા દબાણ કરવામાં આવશે એવા સંકેતો મળી રહ્યા છે. વિશેષ કરીને પોસાય એવા ભાવનાં ઘરો બનાવવાની પ્રવૃત્તિને વેગ તથા પ્રોત્સાહન પ્રાપ્તા થાય એવી નીતિ પર જોર અપાશે. અર્થાત્ આગામી દિવસોમાં રિયલ્ટી સેક્ટરમાં નોંધપાત્ર નીતિવિષયક પગલાં આવવાની આશા રખાય છે.